stanford-oval/wikipedia huggingface dataset:
Tanssitaide Suomessa
Suomen Kansallisbaletti

Suomalainen baletti on vahvasti venäläisen balettiperinteen vaikuttama, sillä 1900-luvun alussa Helsinki oli helppo vierailukohde venäläisille balettiryhmille. Toivo Niskanen oli ensimmäisiä suomalaisia tanssijoita. Hän opiskeli Pietarissa noin vuonna 1908 ja toi karakteritanssin Suomeen. Hän tanssi myös yhden kauden Ballet Suedois’ssa. Vuonna 1919 siirtyi venäläinen Aleksanterin teatteri Suomen Oopperan käyttöön ja Edvard Fazer alkoi suunnitella sille myös balettiryhmää. Vuonna 1921 Suomen Kansallisoopperaan sellainen perustettiinkin. Nykyään se käyttää nimeä Suomen Kansallisbaletti. Tanssimestariksi valittiin Pietarissa opiskellut George Gé. Vuonna 1922 aloitettiin Joutsenlammen esityksillä ja ensimmäinen täysimittainen suomalainen balettikoreografia oli Gén Sininen helmi (1931). Tanssijoiden vierailut ja kulttuurivaihto jatkuivat toisen maailmansodan jälkeen ja baletin suosio kasvoi suhteessa saksalaisvaikutteiseen vapaaseen tanssiin, jonka piirissä ei vielä ollut mahdollisuuksia ammattimaiseen toimintaan opetustyötä lukuun ottamatta.
1970-luvulla Kansallisbaletti laajensi modernimpaan ilmaisuun erityisesti esityksillä Kaiku (1976, Carolyn Carlson) ja Seitsemän veljestä (1980, Marjo Kuusela). Vuosina 1992–2001 erityisesti nykytanssikoreografina ansioitunut Jorma Uotinen toimi Kansallisbaletin johtajana ja ohjelmisto modernisoitui ja kansainvälistyi edelleen.
Tutkimus ja opetus

Tärkein tanssitaiteen opetuslaitos on Tanssitaiteen laitos Taideyliopiston Teatterikorkeakoulussa, josta voi valmistua esimerkiksi tanssijaksi, koreografiksi tai tanssinopettajaksi. Kansallisoopperan balettikoulussa voi valmistua ammattitanssijaksi. Ammattikorkeakouluissa on tarjolla tanssiin suuntautuvia koulutusohjelmia, joissa voi opiskella ainakin tanssinopettajaksi. Myös yksityisissä tanssikouluissa opetetaan tanssitaidetta sekä harrastelijoille että alalle suuntautuville. Joissakin niistä annetaan Opetusministeriön hyväksymää tanssin perusopetusta, joka täyttää taiteen perusopetukselta vaaditut kriteerit. Tanssitutkimus sisältyy myös Helsingin yliopiston taiteiden tutkimuksen laitoksella harjoitettavaan teatteritieteeseen. Tanssin tutkimusta ja esimerkiksi tohtorinväitöksiä tehdään myös Teatterikorkeakoulussa joko taiteellis- tai tieteellispainotteisina.
Tanssitaide 2000-luvulla

Valtaosa suomalaisesta tanssitaiteesta syntyy niin sanotulla vapaalla kentällä eli lakisääteistä valtionosuutta saavien teattereiden ja tanssiryhmien ulkopuolella. Suomessa on noin 1 000 tanssitaiteilijaa, joista suurin osa työskentelee itsellisinä taiteilijoina.
Keskeinen nykytanssiteosten tuotanto- ja esityskeskus on Zodiak – Uuden tanssin keskus Helsingin Kaapelitehtaalla. Zodiak tuottaa vuosittain 15–20 uutta nykytanssin kantaesitysteosta yhteistyössä vapaan kentän toimijoiden kanssa. Sateenvarjomaisella tuotantotavallaan Zodiak on antanut kasvot monimuotoiselle ja monipuoliselle nykytanssille. Sen taiteilijakeskeinen tuotantomalli ja taiteelliset tulokset ovat herättäneet kansainvälistä kiinnostusta ja olleet luomassa esimerkkiä uusille, vastaaville tanssin tuotantorakenteille sekä kotimaassa että ulkomailla. Oulussa on samankaltaista tuotantomallia noudattava JoJo – Oulun Tanssin keskus.
Tanssitaiteen nykyinen moninaisuus ja teosmuotojen rikkaus pakenee yksinkertaisia määritelmiä; taiteelliset ideat, teosten esiin tuoma ruumiillisuus ja esitysten muodot liikkuvat ja muuntuvat. 2010-luvulla esiin nousseita termejä ovat olleet muun muassa sosiaalinen koreografia, jossa sosiaalisiin todellisuuksiin luodaan uusia yhteyksiä liikkeen ja tanssin keinoin. Tanssitaiteilijat hakeutuvat enenevässä määrin erilaisille taiteen, tieteen ja aktivismin rajapinnoille sekä tekevät teoksia, jotka liikkuvat tanssitaiteen, esitystaiteen ja nykyteatterin rajamaastossa.
Tanssitaidetta esitteleviä festivaaleja Suomessa ovat muun muassa Liikkeellä marraskuussa -nykytanssifestivaali, Kuopio tanssii ja soi sekä Täydenkuun Tanssit -festivaali. Tanssiteoksia nähdään usein myös yleisfestivaalien, kuten Helsingin Juhlaviikkojen, ohjelmassa.
Aiheesta muualla

Tanssin Tiedotuskeskus.
Suomen Kansallisooppera.
Makupalojen tanssitaiteen linkkikokoelma.
Liikekieli.com – tanssitaiteen verkkolehti.
Teemu Kaskinen

| Teemu Kaskinen> Henkilötiedot |
| --- | --- |
Syntynyt: 12. elokuuta 1976 (ikä 48) Joutseno
Kansalaisuus:  Suomi
Ammatti:  suomentaja, kirjailija
Kirjailija
Aikakausi:  2007–
Esikoisteos:  Sinulle, yö (2009)
Aiheesta muualla
Löydä lisää kirjailijoitaKirjallisuuden teemasivulta
Teemu Oskari Kaskinen (s. 12. elokuuta 1976 Joutseno) on suomalainen kirjailija ja suomentaja.
Kaskinen aloitti kirjailijanuransa näytelmäkirjailijana. Hänen esikoisnäytelmänsä Anna minun rakastaa vähemmän sai ensi-iltansa keväällä 2007 Teatteri Jurkassa. Syksyllä 2009 WSOY julkaisi hänen esikoisromaaninsa Sinulle, yö. Lähitulevaisuuteen sijoittuva, Norjan ja Suomen välisestä sodasta kertova kirja oli ehdolla Helsingin Sanomain kirjallisuuspalkinnon sekä Tähtivaeltaja-palkinnon saajaksi. Hänen toinen romaaninsa, Heikki Heiskasen kanssa kirjoittamansa dekkari Norsun vuosi, ilmestyi keväällä 2010.
Kaskinen on tehnyt suomennoksia englannista ja venäjästä. Koulutukseltaan hän on filosofian maisteri. Hän valmistui Tampereen yliopistosta pääaineenaan slaavilainen filologia.
Teokset > Näytelmät

Anna minun rakastaa vähemmän (kantaesitys Teatteri Jurkassa 2007)
Rauhan ruhtinas (kantaesitys Lappeenrannan kaupunginteatterissa 2007)
Syyttäkää! Uhria! (yhdessä Marko Järvikallaksen kanssa, kantaesitys Korjaamo Teatterissa 2009)
Syktyvkarin piru (kantaesitys Koko-teatterissa 2009)
Teokset > Romaanit

Sinulle, yö.  WSOY, 2009.  ISBN 978-951-0-35599-2.
& Heikki Heiskanen: Norsun vuosi.  WSOY, 2010.  ISBN 978-951-0-36166-5.
& Heikki Heiskanen: Norsu tulee!.  WSOY, 2011.  ISBN 978-951-0-37281-4.
Aiheesta muualla

Sitaatteja aiheesta Teemu Kaskinen Wikisitaateissa
Ylen Elävä arkisto: Teemu Kaskinen: Sinulle, yö[vanhentunut linkki]. Haastattelu
Johann Kaspar Mertz

Johann Kaspar Mertz
Johann Kaspar Mertz (17. elokuuta 1806 Pozsony – 14. lokakuuta 1856 Wien) oli unkarilainen säveltäjä ja kitaristi. Hän kiersi säännöllisesti Euroopassa ja saavutti esiintyjänä arvostusta. Hänen kitarateoksensa ovat pääasiassa transkriptioita ja sovituksia tunnetuista klassisista kappaleista, kuten kuudesta Franz Schubertin laulusta (1845). Hänen säveltämistään alkuperäisistä teoksista tunnetuin on Bardenklänge, vuonna 1847 julkaistu kokoelma, jossa on kuultavissa Robert Schumannin musiikin vaikutus.
Mertz osoitti lapsuudessaan lahjakkuutta sekä kitaran- että huilunsoitossa. Perheen köyhyys kuitenkin hidasti hänen kehittymistään. Hän toi jo 12-vuotiaana perheelleen tuloja toimimalla musiikinopettajana. Mertz suuntasi lopulta suurimman osan energiastaan kitaransoittoon, mutta vasta 34-vuotiaana hän siirtyi Wieniin luomaan uraa konserttikitaristina. Hän pääsi siellä hovin suojelukseen ja lähti pian ensimmäiselle Euroopan-kiertueelleen, johon sisältyivät käynnit Puolassa ja Venäjällä. Mertz käytti konserteissa yleensä 10-kielistä kitaraa. Eräällä kiertueistaan hän tapasi tulevan vaimonsa, pianisti Josephine Plantinin. Pari avioitui Prahassa vuonna 1842.
Vuosina 1846–1848 Mertzin esiintymisen esti neuralgian hoitoon otetun strykniinin yliannostuksesta johtunut sairastuminen. Toipuessaan hän sävelsi Bardenklängen. Myöhemmin Mertz esiintyi usein puolisonsa kanssa duona. Vuonna 1856 Mertz osallistui sävellyskilpailuun, jonka järjesti Brysselissä venäläinen aatelinen Nikolai Petrovitš Makarov. Mertz voitti ensimmäisen palkinnon, mutta tieto tästä julkistettiin vasta hänen kuoltuaan.
The Kingdom of the Golden Hammer

| The Kingdom of the Golden Hammer Steel Mammoth |
| --- | --- | --- |

Studioalbumin tiedot
 Äänitetty : Bughouse Studio (Tolsby Metal Magic), Toijala
 Julkaistu: 5. marraskuuta 2008
 Tuottaja(t): Japi Tremor, Krypt, Steel Mammoth
 Tyylilaji: stoner rock
 Kesto: 31.42
 Levymerkki: Super Metsä
Steel Mammothin muut julkaisut
| Atomic Mountain 2007 | The Kingdom of the Golden Hammer 2008 | Nuclear Ritual 2009 |
The Kingdom of the Golden Hammer on suomalaisen stoner rock -yhtye Steel Mammothin toinen studioalbumi. Se julkaistiin vuonna 2008 levymerkillä Super Metsä.
Kappaleet

Dystopians – 3.15
Black Gold Tyrant – 3.13
Steel Factor – 2.27
Crystal Blood – 5.07
Waiting for the Goat – 3.35
Beyond Human Perception – 2.45
Sign of the Shark – 4.48
Nuclear Gyration – 2.33
Kingdom of Gold – 3.59
Kokoonpano

| 0 | 1 | 2 |
| --- | --- | --- |
|  Yhtye Garfield Steel – laulu, kitara, bassokitara, lyömäsoittimet, delay  Heavy Salminen – kitara, bassokitara, rummut, taustalaulu  Rex Buffa a.k.a. Rema 70000000 – laulu, rummut  |  Vierailevat muusikot Slick Salminen – taustaäänet  Young Neil Salminen – taustaäänet  |  Tuotanto Japi Tremor – kitara, tuottaja, äänittäjä, miksaaja  Metal Komputer Boy-o 2000 – layout, graafinen suunnittelu  War Marshall Garfenheim – kansikuva  Krypt – tuottaja, masteroija  |
Arvostelut

Desibeli.net:
Aiheesta muualla

Albumi The Kingdom of the Golden Hammer Encyclopaedia Metallum -sivustolla (englanniksi)
The Kingdom of the Golden Hammer discogs.com -sivustolla
Jan Baudouin de Courtenay

| Jan Baudouin de Courtenay |
| --- | --- |

Henkilötiedot
Koko nimi:  Jan Niecisław Ignacy Baudouin de Courtenay
Syntynyt: 13. maaliskuuta 1845 ja 13. maaliskuuta 1846  Radzymin 
Kuollut: 3. marraskuu 1929 Varsova, Varsova
Kansalaisuus:  Puola, Venäjän keisarikunta
Koulutus ja ura
Opinnot:  Kaarlen yliopisto, Humboldt-yliopisto, Varsovan yliopisto, Jagellon yliopisto, Szkoła Główna Warszawska, Leipzigin yliopisto
Väitöstyön ohjaaja:  Izmail Sreznevski
Instituutti:  Tarton yliopisto, Kazanin federaatioyliopisto, Jagellon yliopisto, Varsovan yliopisto, Pietarin valtionyliopisto, John Paul II Catholic University of Lublin, Imperial St. Petersburg University, Kazan Imperial University, Imperial University of Dorpat
Opettaja:  Izmail Sreznevski
Oppilaat:  Anatoli Guenko, Vasiliy Bogoroditsky (käännä suomeksi), Sergey Bulich (käännä suomeksi), Mikołaj Kruszewski, Yevgeny Polivanov (käännä suomeksi), Lev Shcherba (käännä suomeksi) ja Lev Petrovich Yakubinski (käännä suomeksi)
Tutkimusalue:  Kielitiede
Palkinnot:  Pyhän Annan ritarikunta, 2. luokka, Pyhän Annan ritarikunta, 3. luokka, Pyhän Stanislauksen ritarikunta, 2. luokka, Pyhän Vladimirin ritarikunta, 4. luokka, Pyhän Stanislauksen ritarikunta, 3. luokka, Medal In memory of Alexander III
 Nimikirjoitus
Jan Niecisław Baudouin de Courtenay (venäläisissä lähteissä Иван Александрович Бодуэн де Куртенэ; 13. maaliskuuta 1845 Radzymin, Kongressi-Puola – 3. marraskuuta 1929 Varsova, Puola) oli puolalainen kielitieteilijä, joka vaikutti etenkin foneemin käsitteen muodostumiseen sekä foneettisten ja morfofonologisten vaihtelujen kuvaukseen. Hänen tuotannossaan esiintyy monia myöhemmin Ferdinand de Saussuren tunnetuksi tekemiä ajatuksia, ja joidenkuiden tieteenhistorioitsijoiden mielestä Baudouin esitti ne tätäkin selkeämmin. Saussure oli samalla niitä harvoja länsimaisia kielitieteilijöitä, joka jo tämän elinaikana tunsi ja arvosti Baudouinin työtä. He myös tapasivat Société linguistique de Paris’n tapaamisessa vuonna 1881. Baudouinin tuotanto on kaikkiaan varsin laaja, mutta varsinaista pääteosta hän ei urallaan koskaan kirjoittanut.
Julkaisuja

Einige Fälle der Wirkung der Analogie in der polnischen Deklination (1868)
О древнепольском языке до ХIV столетия (1870)
Einigen allgemeinen Bemerkungen über Sprachwissenschaft und Sprache (1871)
Опыт фонетики рязанских говоров (1875)
Myśli nieoportunistyczne (1898)
Szkice językoznawcze (1904)
Krzewiciele zdziczenia (1905)
Национальный и территориальный признак в автономии (1913)
Zarys historii języka polskiego (1922)
Jaume Collet-Serra

Jaume Collet-Serra vuonna 2015.
Jaume Collet-Serra (s. 23. maaliskuuta 1974 Barcelona) on espanjalaissyntyinen amerikkalainen elokuvaohjaaja.
Collet-Serra tunnetaan parhaiten vuoden 2005 ohjauksestaan House of Wax sekä vuoden 2009 elokuvasta Ottolapsi. Hän on ohjannut myös draamatrillerin Unknown, joka sai ensi-iltansa vuonna 2011 ja jossa pääosia näyttelevät Frank Langella, Liam Neeson, January Jones ja Diane Kruger.
Filmografia

House of Wax (2005)
Goal! 2: Living the Dream (2007)
Ottolapsi (2009)
Unknown (2011)
The Shallows (2016)
Jungle Cruise (2021)
Black Adam (2022)
Aiheesta muualla

Viralliset sivut
Terho ja Taneli

Terho ja Taneli (engl. Donald and Douglas) ovat kuvitteelliset skottilaiset veturit. He ovat pastori Wilbert Awdryn ja hänen poikansa luomassa The Railway Series-kirjasarjassa. Terho ja Taneli esiintyvät myös Tuomas Veturi-televisiosarjassa.
Esiintymiset > 2. tuotantokausi

Kadonnut matkustajavaunu (jakso peruttu)
Jarruvaunu
Lähetystö
Tuomas tulee aamiaiselle
Tuomas ja kadonnut joulukuusi
Esiintymiset > 3. tuotantokausi

Donaldin ankka
Hiiltynyt veturi
Pako
Oliverin opetus
Esiintymiset > 4. tuotantokausi

Risto pelastaa
Severi vauhdissa
Voitto
Tomi-jarruvaunun neuvo
Tuomas ja tärkeä kirje
Esiintymiset > 6. tuotantokausi

Twin Trouble
Percy and The Haunted Mine
James and The Red Balloon
Esiintymiset > 7. tuotantokausi

Bad Day at Castle Loch
Esiintymiset > 11. tuotantokausi

Jori ja Mekaanikko
Esiintymiset > 12. tuotantokausi

Tuomas sankarina.
Esiintymiset > 20. tuotantokausi

Love Me Tender
Alkuperäiset äänet

Joe Mills ja Rob Rackstraw (Sodor's Legend of the Lost Treasure alkaen)
Jaume Domènech

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jaume Domènech Sánchez
Syntymäaika: 5. marraskuuta 1990 (ikä 33)
Syntymäpaikka: Almenara, Espanja
Pelipaikka: maalivahti
Pituus: 187 senttimetriä
Seura
Seura: Valencia
Pelinumero: 1
Junioriseurat
2007–2009: Villarreal
Seurat
| Vuodet | Seura | O | (M) |
| 2009–2012 | Villarreal C | 15 | (0) |
| 2009–2010 | → Onda (laina) | 33 | (0) |
| 2012–2013 | El Palo | 12 | (0) |
| 2013 | Huracán Valencia | 2 | (0) |
| 2013–2015 | Valencia B | 55 | (0) |
| 2015– | Valencia | 72 | (0) |
 Seurajoukkueuran tilastot kattavat vain kansalliset sarjat, päivitetty 2. syyskuuta 2021.
Jaume Domènech Sánchez (s. 5. marraskuuta 1990 Almenara, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Valenciaa.
Seurajoukkueura

Kesällä 2013 Domènech teki sopimuksen Valencian kanssa, jonka jälkeen hänet siirrettiin seuran reservijoukkueeseen. Molemmilla pelaamillaan kausilla reservijoukkueessa hän toimi joukkueen ykkösvahtina.
Kaudella 2015–2016 Domènech nostettiin pysyvästi seuran edustusjoukkueeseen. Maalivahtiosastolla velloneen loukkaantumissuman vuoksi hän sai mahdollisuutensa avauskokoonpanossa 12. syyskuuta 2015 ottelussa Sporting Gijónia vastaan. Hänet palkittiin ottelun päätteeksi parhaan pelaajan palkinnolla. Seuraavana päivänä hän solmi seuran kanssa uuden vuoteen 2018 asti ulottuvan sopimuksen.
Aiheesta muualla

Jaume Domènechin tilastot BDFutbol-sivustolla (englanniksi)
Jaume Domènechin tilastot Soccerway-sivustolla (englanniksi)
Valencia – Primera División
1 Domènech |
3 Mosquera |
4 Diakhaby |
5 Gabriel |
6 Guillamón |
8 Guerra |
9 Duro |
10 Almeida |
11 Castillejo |
12 Correia |
13 Rivero |
14 Gayà |
15 Özkacar |
16 D. López |
18 Pepelu |
20 Foulquier |
21 Vázquez |
22 Marcos André |
23 Pérez |
24 Cömert |
25 Mamardašvili |
Valmentaja Baraja
Tengman

Tengman on sukunimi, joka on muun muassa seuraavilla suomalaisilla henkilöillä:
Georg Tengman (1870–1935), yritysjohtaja, kauppaneuvos
Vesa Tengman (s. 1958), yritysjohtaja ja liikemies, kauppaneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
This Fire

| ”This Fire” Franz Ferdinand |
| --- | --- | --- |

Singlen tiedot
 Albumilta: Franz Ferdinand
 Julkaistu: 12. marraskuuta 2004
 Tuottaja(t): Tore Johansson
 Tyylilaji: indie rock, post-punk revival
 Kesto: 04.14
 Levy-yhtiö: Domino
Franz Ferdinandin muut singlet
| ”Michael” 2004 | ”This Fire” 2004 | ”Do You Want To” 2005 |
This Fire (singlejulkaisussa tyyliteltynä ”This Fffire”) on skotlantilaisen indie rock-yhtye Franz Ferdinandin kappale, joka julkaistiin viidentenä singlenä yhtyeen debyyttialbumilta Franz Ferdinand.
Singlejulkaisin kansikuva perustuu venäläisen El Lisitskin työhön Клином красным бей белых!.
Käyttö populaarikulttuurissa

”This Fire” sisältyi PlayStation 2- ja Xbox-peli Burnout 3: Takedownin soundtrackiin.
NHL-joukkue Calgary Flames soittaa kappaletta jokaisessa kotiottelussaan.
Rap-artisti Lil Wayne on sämplännyt kappaletta omassa kappaleessaan ”Burn This City”.
Turkkilainen artisti Bedük teki cover-version kappaleesta albumillaan GO.
Kappaleet

This Fire – 3.32
Tanja Jänicke

| Tanja Jänicke> Henkilötiedot |
| --- | --- |
Syntynyt: 23. kesäkuuta 1968 Helsinki
Kuollut: 6. tammikuuta 2022 (53 vuotta) Helsinki
Ammatti:  sisustusarkkitehti, palvelumuotoilija, tuottaja
Tanja Johanna Jänicke [jeenike] (23. kesäkuuta 1968 Helsinki – 6. tammikuuta 2022 Helsinki) oli suomalainen sisustusarkkitehti, palvelumuotoilija, innovaattori ja yhteiskunnallinen vaikuttaja. Hän oli yksi joukkorahoituspalvelu Mesenaatin sekä Yhteismaa ry:n perustajista.
Koulutus

Jänicke valmistui kalustemuotoilijaksi Lahden muotoiluinstituutista ja suoritti sitten tilasuunnittelun maisteriopintoja Taideteollisessa korkeakoulussa.
Muotoilun valtionpalkinto 2020

Jänickelle myönnettiin vuonna 2020 Muotoilun valtionpalkinto Sen perusteluissa todettiin Jänicken toteuttamien hankkeiden olevan innostavia esimerkkejä uudenlaisesta, perinteisiä raja-aitoja rikkovasta luovasta työstä, joka etsii vastauksia yhteiskunnallisiin kysymyksiin muotoilun menetelmiä hyödyntäen: ”Niiden yhteisenä nimittäjänä on osallisuus – jokaisen oikeus elää itsensä näköistä elämää, vaikuttaa itselleen tärkeisiin asioihin ja osallistua yhteisen hyvän tuottamiseen ja jakamiseen.”
Yksityiselämä

Tanja Jänicke oli kääntäjinä ja 1970-luvulla myös Kirjavintti-kirjakaupastaan tunnettujen Raija ja Gisbert Jänicken tytär. Hän kuoli levinneeseen umpilisäkkeen syöpään 53-vuotiaana 6. tammikuuta 2022.
Aiheesta muualla

Tanja Jänicke ja Stuba Nikula kertovat kaupunkiaktivismihankkeista, video 45 min, Tiivistämö / YouTube 26.10.2018.
Tengizjärvi

| Tengizjärvi |
| --- | --- |
 Tengizjärvi ja Qorğaljinjärvet satelliittikuvassa.
Valtiot:  Kazakstan
Paikkakunta:  Aqmolan alue ja Karakandan alue 
Koordinaatit:  50°26′23″N, 68°54′00″E
Mittaustietoja
Pinnankorkeus:  330  m tai 304  m 
Pituus:  74  km
Leveys:  32,2  km 
Pinta-ala:  1 130 – 1 590 km²
Tilavuus:  58,6 km3 
Keskisyvyys:  2,5 m
Suurin syvyys:  6,7 m
Valuma-alue:  94 900 km2 
 fiTengizjärvi 
Tengizjärvi (kaz. Теңіз көлі, Teŋiz köli, ven. Тенгиз) on laskujoeton suolajärvi Kazakstanin pohjoisosassa. Järven pinta-ala vaihtelee kuivan kauden 1 130 neliökilometristä 1 590 neliökilometriin.
Tengizjärvi muodostaa viereisten Qorğaljinjärvien kanssa laajan vesijärjestelmän. Se saa vetensä pysyvästä Nura-joesa ja kausittaisesta Kulanuptesista. Tengizjärvi on hyvin suolainen ja sen pohjalla on paksu lietekerros. Järveä ympäröi paksu mutatasanko.
Tengizjärveltä on löydetty 295 lintulajia. Niistä 22 on uhanalaisia. Tengizjärvellä on maailman pohjoisin flamingon pesimäalue.
Neuvostoliiton avaruusohjelmaan kuulunut Sojuz 23 -lento päättyi Tengizjärveen 16. lokakuuta 1976. Miehistö onnistuttiin pelastamaan laskeutumiskapselista, vaikka alueella oli -20 °C ja kova lumimyrsky.
Johann Karl Wilhelm Illiger

Johann Karl Wilhelm Illiger (19. marraskuuta 1775 Braunschweig – 10. toukokuuta 1813 Berliini) oli saksalainen hyönteis- ja lintutieteilijä.
Illiger oli kauppias Johann Jakob Illigerin poika. Hän opiskeli hyönteistieteilijä Johann Hellwigin ohjauksessa ja Braunschweigin Collegium Carolinumissa lääketiedettä. Myöhemmin hän opiskeli vielä Helmstedtissä ja Göttingenissä. Hän työskenteli myöhemmin Johann Centurius Hoffmannseggin eläintieteellisten kokoelmien parissa. Hän oli Berliinin eläinmuseon professori ja johtaja museon perustamisesta 1810 lähtien aina kuolemaansa saakka.
1811 Illiger julkaisi teoksen Prodromus systematis mammalium et avium, joka oli Linnén oppien tarkennusta. Hän toimitti Magazin für Insektenkunde -lehteä, joka tunnettiin laajalti Illigerin aikakauslehtenä.
Illiger nimesi linnuista muun muassa töyhtöromiskojen suvun Chauna 1811.
Kirjoituksia

Beschreibung einiger neuer Käfer, Schneiderin hyönteistieteellisessä lehdessä (1794)
Nachricht von einer in etlichten Gersten- und Haferfeldern um Braunschweig wahrscheinlich durch Insecten verursachten Verheerung, Braunschweigisches Magazin (1795)
Verzeichniß der Käfer Preußens. Entworfen von Johann Gottlieb Kugelann (1798)
Die Wurmtrocknis des Harzes, Braunschweigisches Magazin (1798)
Die Erdmandel, Braunschweigisches Magazin (1799)
Versuch einer systematischen vollständigen Terminologie für das Thierreich und Pflanzenreich (1800)
Über die südamerikanischen Gürtelthiere, Wiedemann's Archiv für die Zoologie (1804)
Die wilden Pferde in Amerika, Braunschweigisches Magazin (1805)
Nachricht von dem Hornvieh in Paraguay in Südamerika, Braunschweigisches Magazin (1805)
Prodromus Systematis Mammalium et Avium (1811).
The Independent (täsmennyssivu)

The Independent on:
Brittiläinen sanomalehti, katso The Independent.
Dominicalainen sanomalehti, katso The Independent (Dominica).
Utahilainen sanomalehti, katso The Independent (Utah).
Louisianalainen sanomalehti, katso The Independent (Louisiana).
Gambialainen sanomalehti, katso The Independent (Gambia).
Bangladeshilainen sanomalehti, katso The Independent (Bangladesh).
Papuauusiguinealainen sanomalehti, katso The Independent (Papua-Uusi-Guinea).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Independent”, voi hakea sivunnimihaulla, laajalla sivunnimihaulla tai tekstihaulla.
Jalkapallon Mestaruussarjan karsintasarja 1945

| Mestaruussarjan kausi 1945 (karsintasarja) |
| --- | --- |
Joukkueiden määrä:  12
Ajankohta:  13. toukokuuta− 17. kesäkuuta
Mestari:  TPS 2. Mestaruussarjan mestaruus 
Ottelut:  31
Maalit:  112 (3,6 per ottelu)
Paras maalintekijä:  Sven Veijola (6)
Kokonainen yleisömäärä:  42 341
Yleisökeskiarvo:  1 411
Alempi sarjataso:  Suomensarja
  ← 1943–44 :  1945–46 → 
Jalkapallon Mestaruussarjan karsintasarja 1945 pelattiin ennen Mestaruussarjan kautta 1945–46. Se on laskettu myöhemmin vuonna 1930 perustetun Mestaruussarjan 13. kaudeksi. Karsintasarja pelattiin kahdessa kuuden joukkueen lohkossa yksinkertaisena sarjana. Mestaruussarjan edellinen kausi oli jäänyt kesken kesällä 1944, eikä Palloliitolla ollut mahdollisuuksia jatkaa jalkapallosarjoja vuoden 1944 aikana. Palloliiton edustajakokous päätti 8. huhtikuuta 1945, että kesken jäänyt Mestaruussarjan kausi 1943–44 pelataan loppuun touko-kesäkuun 1945 aikana ja uusi kausi (1945–46) aloitetaan karsintasarjalla kevätkaudella 1945.
Molempien karsintalohkojen neljä parasta pääsivät Mestaruussarjaan kaudeksi 1945–46, ja lohkovoittajat TPS ja VIFK pelasivat karsintasarjan loppuottelun Palloliiton vuoden 1945 mestaruudesta. Vaasassa 4. marraskuuta 1945 pelatun loppuottelun ja Palloliiton vuoden 1945 mestaruuden voitti TPS maalein 2–1. Vuoden 1945 jalkapallon Suomen mestaruudesta pelattiin ylimääräinen cup-kilpailu.
Mestaruussarjan karsintasarjan 1945 maalikuninkuuden voitti VIFK:n Sven Veijola 6 maalilla. Karsintasarjan yleisömäärä oli yhteensä 42 341 henkeä eli keskimäärin 1 411 katsojaa ottelua kohti.
Joukkueet

Karsintasarjaan osallistuivat kaikki Mestaruussarjan kauden 1943–44 kahdeksan joukkueetta sekä neljä parasta (HPS, VPV, IF Drott ja Haka) kauden 1943–44 Suomensarjasta.